IMĦALLEF GIANNINO CARUANA DEMAJO ONOR. Seduta ta' nhar l-Erbgħa, 30 ta' Ġunju, 2021. Jason Hibbs, Marika Figallo, Alfred Hibbs v. L-Avukat Petrovic u Anne Saffrett Dan huwa appell wara ilment magħmul mill-atturi appellati illi ġew leżi d-drittijiet fondamentali tagħhom sanċiti permezz tal-Artikolu 37 tal- Kostituzzjoni u l-Artikolu 1 tal-Ewwel Protokoll tal-Konvenzjoni Ewropea bl-operazzjoni tal-Artikolu 12 tal-Kapitolu 158 tal-Liġijiet ta' Malta kif emendat bl-Att XXIII tal-1979 u bl-operazzjoni tal-liġijiet viġenti li kienu qiegħdin jagħtu lill-inkwilina Saffrett dritt ta' rilokazzjoni u jirrenduha impossibbli għalihom li jirriprendu l-pussess tal-proprjeta` tagħhom, u dan versu l-ħlas ta' kera li kienet wisq baxxa. L-atturi huma l-proprjetarji tal- fond bl-indirizz 78 ġja 183, Main Street, In-Nadur. Dan il-fond kien ġie mogħti permezz ta' konċessjoni enfitewtika minn missier l-atturi, Paolo Hibbs, lil Joseph Saffrett, żewġ il-konvenuta Anne Saffrett għal perjodu ta' sbatax -il sena li bdew jiddekorru fis-16 ta' Marzu, 1973, versu ċ-ċens annwu u temporanju ta' Lm100. Peress li l-konvenuta u żewġha kienu ċittadini Maltin u kienu jużaw il-fond in kwistjoni bħala r-residenza ordinarja tagħhom, meta skadiet il-konċessjoni enfitewtika fil-15 ta' Marzu, 1990 huma akkwistaw id-dritt li jkomplu jirrisjedu fil-fond in kwistjoni taħt titolu ta' kera. F'dawn il-proċeduri huma talbu għalhekk lil ewwel Qorti sabiex: Tiddikjara u Tiddeciedi illi fil-konfront tar-rikorrent l-operazzjonijiet ta' l-Artikolu 12 partikolarment l-Artikolu 12(2) tal-Kap. 158 tal-Ligijiet ta' Malta kif emendat bl-Att XXIII ta' l-1979, u bl-operazzjonijiet tal-Ligijiet vigenti qeghdin jaghtu dritt ta' rilokazzjoni lill-intimata Muscat u jirrenduha impossibli lir-rikorrenti li jirriprendu lpussess tal-proprjeta' taghhom. Konsegwentement Tiddikjara u Tiddeciedi illi qed jigu vjolati ddrittijiet tar-rikorrenti ghat-tgawdija tal-proprjeta' taghhom 78 gja 183, Main Street, In-Nadur, bi vjolazzjoni ta' l-Artikolu 37 tal-Kostituzzjoni ta' Malta, u l-Ewwel Artikolu ta' l-Ewwel Protocol tal-Konvenzjoni Ewropea (l-Ewwel Skeda tal-Kap. 319 tal-Ligijiet ta' Malta) u b'hekk taghtihom ir- rimedji li jidhrilha xierqa fis-sitwazzjoni inkluz lizgumbrament tal- intimata mill-fond. Tiddikjara u Tiddeciedi illi l-intimati huma responsabbli ghal 3. l- kumpens u danni sofferti mir-rikorrenti b'konsegwenza operazzjonijiet ta' l-Att XXIII ta' l-1979 li ma kreawx bilanc gust bejn id- drittijiet tas-sid u dak ta' l-inkwilin, stante illi ma jirriflettux is-suq u lanqas il-valur lokatizju tal-proprjeta' in kwistjoni ai termini ta' l-Artikolu 41 tal- Konvenzjoni Ewropea. ta' Tillikwida l-istess kumpens u danni kif sofferti mir-rikorrenti, ai Tikkundanna lill-intimati ihallsu l-istess kumpens u danni likwidati 4. termini ta' l-Artikolu 41 tal-Konvenzjoni Ewropea. 5. ai termini ta' l-Artikolu 41 tal-Konvenzjoni Ewropea. Bl-ispejjez, komprizi dawk ta' l-ittra ufficjali tas-16 ta' April 2018 li kopja taghha qed tigi hawn esebita u mmarkata bhala "Dokument E" u bl- ingunzjoni ta' l-intimati ghas-subizzjoni." Anne Saffrett mallia zarb, inter alia, in-nullita` tar-rikors promotur, illi m'hijiex il-leġittima kontradittriċi f'dawn il-proċeduri, illi t-talbiet għal kumpens u danni ma jistgħux jissussistu fil-konfront tagħha, li l-Qorti għandha tiddeklina milli teżerċita l-poteri kostituzzjonali tagħha għaliex l-atturi ma għamlux użu minn l-ebda rimedju ordinarju, li m'huwiex il-kompitu ta' dawn il-Qrati li jordnaw żgumbrament ta' inkwilin, li m'huwiex minnu li huwa impossibbli għall-atturi li jieħdu lura l-pussess tal-proprjeta` in kwistjoni, li t-titolu ta' kera tagħha huwa validu u rikonoxxut mis-sidien stante li l-kera dejjem ġiet aċċettata, li ma hemmx teħid forzuz ta' proprjeta` kif meħtieġ mill-Artikolu 37 tal-Kostituzzjoni u l-ebda ksur tad-drittijiet fondamentali ai termini tal-Artikolu 1 tal-Ewwel Protokoll tal- Konvenzjoni Ewropea, li kienet għażla libera tal-awtur tal-atturi li jidħol fi ftehim ta' kera mal-konvenuta u żewġha, li hi u żewġha għamlu benefikati estensivi fil- fond u li m'għandhiex tbati l-ispejjeż ta' dawn il-proċeduri. L-Avukat tal-Istat eċċepixxa, inter alia, l-atturi jridu jġibu prova tat-titolu, li l-fond huwa suġġett għall-kontroll ta' użu leġittimu u huwa okkupat taħt titolu validu skont il-liġi, li l-Artikolu 37 tal-Kostituzzjoni m'huwiex applikabbli għaliex m'hemm l-ebda teħid forzuz ta' proprjeta` u li m'hemm l-ebda leżjoni tal-Artikolu 1 tal-Ewwel Protokoll tal-Konvenzjoni Ewropea għaliex si tratta ta' miżura leġittima fl-interess ġenerali, ossia akkomodazzjoni soċjali. Bis-sentenza tal-Prim'Awla tal-Qorti Ċivili (Sede Kostituzzjonali) tat-28 ta' Jannar, 2021 ġie deċiz hekk: "Ghal dawn il-motivi l-Qorti qieghda taqta' u tiddeciedi l-kawza billi filwaqt li tiddisponi mill-eccezzjonijiet sollevati mill-intimat Avukat tal- Istat u mill-intimata Muscat konformement ma' dak hawn fuq deciz, 1. Tilqa' parzjalment illi talba bloperazzjonijiet ta' l-Artikolu 12, partikolarment l-Artikolu 12 (2), tal- Kap. 158 tal-Ligijiet ta' Malta kif emendat bl-Att XXIII ta' l1979 qeghdin jaghtu dritt ta' rilokazzjoni lill-intimata Muscat u tichad parzjalment l- ewwel talba tar-rikorrenti in kwantu qed titlob dikjarazzjoni li jirrenduha impossibbli lir-rikorrenti li jirriprendu l-pussess tal-proprjeta' taghhom u minflok tiddikjara illi r-rilokazzjoni sfurzata fuq ir-rikorrenti tal-inkwilina Muscat kienu jaghmluha fiż-żmien rilevanti haga x'aktarx incerta gharrikorrenti li jiehdu lura l-pussess tal-proprjetà taghhom fuq imsemmija; 2. Tilqa' t-tieni talba u tiddikjara u tiddeciedi illi bl-operazzjonijiet tal- Artikolu 12 tal-Kapitolu 158 tal-Ligijiet ta' Malta kif emendat bl-Att XXIII tal-1979, gew vjolati d-drittijiet tar-rikorrenti ghat-tgawdija tal-proprjetà taghhom u cioe' il-fond 78 gia 183, Main Street, In-Nadur, bi vjolazzjoni ta' l-Artikolu 37 talKostituzzjoni ta' Malta u tal-Ewwel Artikolu tal-Ewwel Protokoll tal-Konvenzjoni (l-Ewwel Skeda tal-Kapitolu 319 tal-Ligijiet ta' Malta); 3. Tiddikjara u tordna illi l-intimata Muscat ma tibqax tistrieh fuq il- protezzjoni offerta lilha s'issa mill-Artikolu 12 tal-Kapitolu 158 tal-Ligijiet ta' Malta sabiex tibqa tokkupa il-fond 78 gia 183, Main Street, In-Nadur; 4. Tirrespingi t-tielet, ir-raba' u l-hames talba tar-rikorrenti in quantu dawn msejsa fuq l-Artikolu 41 tal-Konvenzjoni izda tghaddi sabiex tiddikjara u tiddeciedi illi l-intimat Avukat tal-Istat huwa responsabbli ghall-hlas ta' kumpens u danni sofferti mirrikorrenti b'konsegwenza tal- ksur tad-drittijiet fundamentali taghhom kif fuq deciz; 5. Tillikwida d-danni pekunjarji fis-somma ta' hamsin elef Ewro (€50,000) u d-danni non-pekunjarji fis-somma ta' tlettax-il elf u hames mitt Ewro (€13,500); Tikkundanna lill-intimat Avukat tal-Istat ihallas lir-rikorrenti ssomma komplessiva ta' tlieta u sittin elf u hames mitt Ewro (€63,500) rapprezentanti d-danni pekunjarji u non-pekunjarji fuq likwidati. Bl-ispejjez kontra l-Avukat tal-Istat, salv l-ispejjez tal-intimata Muscat illi ghar-ragunijiet fuq moghtija ghandha thallas l-ispejjez taghha." L-Avukat tal-Istat preżenta r-rikors tal-appell tiegħu fil-15 ta' Frar, 2021 permezz ta' liema talab lil din il-Qorti sabiex tirriforma s-sentenza appellata billi tirrevedi il-quantum tal-kumpens mogħti lill-atturi. L-atturi preżentaw ir-risposta tal-appell tagħhom fit-23 ta' Frar, 2021 u talbu li l-appell tal-Avukat tal-Istat jiġi miċħud bl-ispejjeż doppji stante li l-appell huwa frivolu u vessatorju. Anne Saffrett ippreżentat nota fl-atti fejn stqarret li in vista tat- transazzjoni milħuqa mal-atturi appellati fil-mori tal-proċeduri kif ukoll billi l- mertu tal-appell jittratta aggravji u materji li ma jolqtux lill-esponenti, qiegħda tirrimetti ruħha fuq l-atti. Ikkonsidrat; L-appellant Avukat tal-Istat ressaq aggravju wieħed fl-appell tiegħu permezz ta' liema jilmenta dwar il-quantum tal-kumpens likwidat mill-ewwel L-Avukat tal-Istat jargumenta li ġaladarba l-ewwel Qorti qieset li l-atturi għandhom rimedju ulterjuri a disposizzjoni tagħhom permezz tal-Artikolu 12B tal-Kapitolu 158 tal-Liġijiet ta' Malta, ma kellhiex tiffissa kumpens esaġerat bħallikieku l-Artikolu 12B ma jeżistix. Argumenta illi grazzi għall-Artikolu 12B l- atturi jistgħu jieħdu lura l-fond in kwistjoni u dan il-fatt ma jistax jiġi injorat għall- finijiet tal-likwidazzjoni tal-kumpens. Jargumenta illi l-valutazzjoni tal-Perit Tekniku ma tfissirx li fil-verita` il-post kien ser jinkera b'dak l-ammont għaliex tali kera m'hijiex realistika, partikolarment ikkonsidrat it-tip ta' proprjeta` in kwistjoni, li la tinsab fi stat impekkabbli u lanqas ma hi xi palazz enormi, u jżid illi kkonsidrat li l-proprjeta` hija biss sebgħin metru kwadru, is-somma ta' €725 bħala kera mensili hija esaġerata. Isostni illi l-fatt illi l-ewwel Qorti għamlet żball u ndikat fil-konsiderazzjonijiet li l-kumpens li kien qiegħed jiġi llikwidat kien ta' "erbgħin elf Ewro (€50,000)"sic, juri li l-ħsieb inizjali tal-Qorti kien ammont iktar baxx minn dak imniżżel fid-deċide. L-Avukat tal-Istat jargumenta illi l-kumpens dovut jista' jkun anqas mill-valur sħiħ fuq is-suq u dan skont il-ġurisprudenza tal-Qorti Ewropea, u jindika numru ta' sentenzi fejn il-kumpens likwidat mill- ewwel Qorti ġie mnaqqas sostanzjalment minn din il-Qorti. L-appellanti jirribattu li a kuntrarju ta' dak sottomess mill-Avukat tal-Istat il-fatt li jkun hemm inċertezza u jkun diffiċli għas-sid biex jieħu lura l-proprjeta` tiegħu huwa biżżejjed biex il-Qorti tiddikjara li hemm ksur tad-drittijiet fondamentali tal-bniedem. Isostnu illi skont il-ġurisprudenza tal-Qorti Ewropea s-sid għandu jirċievi d-dannu għat-tul taż-żmien kollu li kien qed isofri ksur tad- drittijiet fondamentali tiegħu. L-appellanti jissottomettu illi l-ammont likwidat mill- ewwel Qorti huwa ġust fiċ-ċirkostanzi u li dan l-appell huwa frivolu u vessatorju u għaldaqstant l-Avukat tal-Istat għandu jiġi ordnat iħallas l-ispejjeż għal L-ewwel Qorti għamlet is-segwenti konsiderazzjonijiet fir-rigward tal- kumpens dovut lill-attriċi: "In vista tal-fatt li r-rikorrenti sofrew piz sproporzjonat meta kienu imcahhda mit-tgawdija tal-proprjetà taghhom kawza tal-applikazzjoni tal-Artikolu 12 tal-Kapitolu 158, huma ghandhom jinghataw rimedju xieraq. Fil-kaz Raymond Camilleri Craus Cassar Stivala et vs. Avukat Generali et deciza mill-Qorti Kosotituzjonali fid-29 ta' April 2016, il-Qorti ikkunsidrat li:- "Dwar il-quantum tal-kumpens dovut issir referenza ghas-sentenza ta` din il-Qorti Igino Busuttil Carbonaro Galea Hayman pro et noe et v Kummissarju tal- Artijiet et deciza fil-31 ta` Ottubru 2014, fejn f`materja ta` komputazzjoni ta` kumpens ghal lezjoni ta` dritt fondamentali sancit fl-artikolu konvenzjonali fuq citat gie osservat: "Rigward il-quantum tal-kumpens stabbilit mill-ewwel qorti, din ilQorti tosserva fl-ewwel lok li kull kaz ghandu jigi trattat u deciz fuq il- fattispecie tieghu. Barra minn hekk, jekk il-Qorti Ewropea hasset li f`certi kazijiet kellha taghti kumpens f`ammont inferjuri ghal dak li nghata lir- rikorrenti mill-ewwel Qorti, ma jfissirx li allura l-Qrati Maltin tilfu l- awtonomija taghhom b` mod li bilfors kumpens li jinghata ikun f`ammont vicin dak li taghti l-Qorti Ewropea. Fil-kaz odjern l-ewwel Qorti hadet in konsiderazzjoni lfatturi kollha li jimmilitaw kemm favur kif ukoll kontra rrikorrenti u deherilha li l-kumpens xieraq li ghandha taghti f` dan il-kaz ikun fl-ammont ta` hamsa u ghoxrin elf Euro (EUR 25,000). Hija kkonsidrat id-dewmien da parti tar-rikorrenti li jiehdu l-proceduri opportuni, il-valur tal-immobbli, iz-zmien tant twil li rrikorrenti ilhom privati mill-godiment tal-proprjeta` taghhom minghajr ma nghata ebda kumpens, l-istat tal-fond u l-ezistenza tal-fattur tal-interess pubbliku. Ma` dawn ghandu jigi senjalat il-fatt li qabel lispossessament tal- proprjeta` taghhom ir-rikorrenti kellhom permess mill-Bord kompetenti sabiex jizviluppaw il-fond." ta' lezjoni tad-drittijiet Ghalkemm huwa minnu illi l-valur tal-kumpens akkordat mill-Qorti wara sejba jekwiparax necessarjament ma' likwidazzjoni ta' danni civili sofferti, ma jfissirx li d- danni materjali ghandhom jigu injorati ghall-finijiet tal-ezercizzju ta' likwidazzjoni ta' danni pekunjarji. Dwar id-danni pekunjarji l-Qorti Kostituzzjonali fid-decizjoni moghtija minnha fit-18 ta' Frar 2016 fl-ismijiet Walter Lancaster et vs. Chairman tal- Awtorità tad-Djar (Rik Kost 54/2009) irriteniet illi ghalkemm hemm distinzjoni bejn il-kuncett ta' kumpens ghall-ksur ta' dritt fundamentali protett mill-Kostituzzjoni u l-Konvenzjoni u l-kuncett ta' danni civili: "għandu jingħad li l-estenzjoni tad-danni pekunjarji li tkun sofriet persuna taffettwa l-estenzjoni tal-ksur tad-dritt fundamentali tagħha wkoll, u għalhekk dawn ma jistgħux ma jittieħdux in kunsiderazzjoni. Kif spjegat l-ewwel Qorti m'hemm xejn fil-liġi li jipprojbixxi lillQorti milli tillikwida somma għad-danni pekunjarji li tkun sofriet persuna b'riżultat ta' leżjoni ta' dritt fundamentali." Mehudin dawn il-principji gurisprudenzjali, il-Qorti sejra tiehu diversi fatturi in konsiderazzjoni fil-likwidazzjoni tal-kumpens ewlenin fosthom: 1. Il-fattur taz-zmien meta bdiet tonqos il-proporzjonalità; 2. Id-diskrepanza sostanzjali li hemm bejn il-kera li r-rikorrenti rcevew minghand l-inkwilini kawza tal-limitazzjonijiet fil-quantum massimu tal- kera mposta mill-Artikolu 12 u l-kera li l-fond kellu potenzjal jattira fis- suq hieles; 3. L-ghan socjali ntiz li jintlahaq mil-ligi mpunjata u cioe' sabiex jipprovdi akkomodazzjoni adegwata fil-kuntest ta' social housing; 4. It-trapass taz-zmien ta' sebgha u ghoxrin sena li matulu r-rikorrenti kienu kostretti jissubixxu lezjoni tad-dritt fundamentali taghhom ghat- tgawdija tal-proprjetà tenut kont ukoll però li taht il-ligi kif issa emendata, id-dritt li tintiret l-kirja huwa severament limitat u ghalhekk ma ghadx hemm is-sitwazzjoni ta' qabel li l-kirja setghet tibqa' tiggedded bla limitu taz-zmien; 5. L-inerzja da parti tal-Istat, li matul is-snin baqa' passiv ghall-htiega ta' ntervent legislattiv effettiv sabiex johloq bilanc proporzjonat bejn il- pizijiet u d-drittijiet tas-sidien ta' dawn il-fondi; 6. L-ordni li ser taghti din il-Qorti dwar l-ezenzjoni f`dan il-kaz milleffetti legali tal-Artikolu 12 tal-Kapitolu 158; u 7. Ir-rimedju ulterjuri li r-rikorrenti ghandhom ghad-disposizzjoni taghhom sancit taht l-Artikolu 12B. Fid-dawl tas-suespost il-Qorti hija tal-fehma li l-kumpens gust li ghandu jinghata lir-rikorrenti huwa dak ta' erbghin elf Ewro (€50,000) bhala kumpens pekunjarju u s-somma ta' tlettax-il elf u hames mitt Ewro (€13,500) bhala danni non-pekunjarju u liema kumpens ghandu jhallashom l-intimat Avukat tal-Istat." Konsiderazzjonijiet ta' din il-Qorti L-Avukat tal-Istat jargumenta illi l-kumpens iffissat mill-ewwel Qorti huwa esaġerat meta wieħed jikkonsidra l-effett tal-introduzzjoni tal-Artikolu 12B tal- Kapitolu 158 tal-Liġijiet ta' Malta. Minn qari tas-sentenza appellata huwa ċar illi l-ewwel Qorti ħadet in konsiderazzjoni l-introduzzjoni tal-Artikolu 12B fil- likwidazzjoni magħmula minnha. Dan fil-fatt ġie ddikjarat espressament mill- ewwel Qorti meta elenkat wieħed wieħed il-fatturi li kienet qed tieħu in konsiderazzjoni sabiex tasal għal-likwidazzjoni tal-quantum tal-kumpens li għandu jkun dovut lill-atturi. Il-Qorti tosserva illi l-Artikolu 12B ma joffri l-ebda rimedju għall-ksur ta' drittijiet fondamentali soffert mill-atturi qabel introduzzjoni tiegħu, u għalhekk ma jista' jkollu l-ebda effett fuq il-likwidazzjoni tad-danni sofferti mill-atturi qabel l-introduzzjoni tiegħu. Għal dak imbagħad li jirrigwarda r-relazzjonijiet futuri bejn l-atturi u l-inkwilini, l-ewwel Qorti ħadet in konsiderazzjoni kemm "l-ordni li ser tagħti din il-Qorti dwar l-eżenzjoni f'dan il- każ mill-effetti legali tal-Artikolu 12 tal-Kapitolu 158" u kemm "ir-rimedju ulterjuri li r-rikorrenti għandhom għad-disposizzjoni tagħhom sanċit taħt l-Artikolu 12B." Fid-dawl ta' dan kollu il-Qorti tqis illi l-argument tal-Avukat tal-Istat f'dan ir- Argument ieħor imressaq mill-Avukat tal-Istat f'dan l-appell huwa li l- kumpens huwa esaġerat ikkonsidrat it-tip ta' proprjeta` in kwistjoni. tqis illi dan l-argument m'huwiex ibbażat fuq il-fatti li joħorġu mill-provi prodotti Il-kumpens likwidat mill-ewwel Qorti huwa bbażat fuq l- istima magħmula mill-Perit Tekniku, u ma jidher li kien hemm l-ebda raġuni xierqa għalfejn l-ewwel Qorti tinjora din ir-relazzjoni. Il-Qorti tosserva illi jekk il- partijiet ma qablux ma' din l-istima, huma kellhom il-fakulta` illi jitolbu l-ħatra ta' periti perizjuri iżda dan m'għamluhx. Jirriżulta pero` illi l-partijiet għamlu użu mill- fakulta` konċessa lilhom sabiex jagħmlu domandi in eskussjoni lil Perit Tekniku, u r-risposti mogħtija in eskussjoni jikkjarifikaw il-posizzjoni meħuda mill-istess Hekk per eżempju, il-Perit Tekiniku kkjarifika f'dawn ir-risposti illi l-fatt li l- fond in kwistjoni jinsab f'Żona ta' Konservazzjoni Urbana tattira tip partikolari ta' xerrej potenzjali, u ċioe` xerrejja li jkunu attratti minn djar antiki f'ambjenti ta' rħula tradizzjonali Maltin u għalhekk dan il-fatt ma jnaqqasx mill-prezz tal-bejgħ F'dawn ir-risposti l-Perit Tekniku wkoll jikkjarifika illi huwa ħa in konsiderazzjoni numru ta' punti mqajma mill-partijiet li għandhom impatt fuq il- valur tal-fond fuq is-suq liberu, u li dan kollu huwa rifless fil-valur stabbilit minnu. Għalhekk il-Qorti tqis illi l-argumenti tal-Avukat tal-Istat ibbażati fuq il-fond innifsu huma infondati u ma jwasslux għal varjazzjoni fil-quantum likwidat mill- L-Avukat tal-Istat argumenta wkoll illi l-kumpens f'dawn it-tip ta' kawżi ma jeħtieġx li jkun ekwivalenti għall-ammont ta' kera illi kienet tkun perċepibbli mill-attriċi fuq is-suq liberu, u dan minħabba l-għan leġittimu fl-interess ġenerali li għalih kienet intiża l-leġislazzjoni impunjata. Kif diġa` kellha l-okkażjoni li tosserva din il-Qorti, il-kumpens likwidat mill-Qorti għandu dejjem ikun arġinat fuq il-fatti tal-kawża li jkunu rriżultaw quddiem il-Qorti f'dik il-kawża partikolari li jkollha quddiemha, għaliex sabiex ikun xieraq il-kumpens likwidat mill-Qorti jrid tabilfors ikollu relazzjoni oġġettiva mal-fatti tal-każ, inkluż l-ammonti ta' kera indikat mill-Perit Tekniku. Filfatt, minn qari tas-sentenza appellata jirriżulta illi l- ewwel Qorti filfatt ħadet in konsiderazzjoni dan il-fattur fil-likwidazzjoni tal- kumpens magħmul minnha, u għalhekk ma jidhirx illi hemm xi nuqqas li għandu jiġi msewwi minn din il-Qorti. Il-Qorti tirreferi għas-sentenza riċenti Cauchi v. Malta (QEDB) tal-25 ta' Marzu, 2021 fejn il-Qorti għamlet is-segwenti konsiderazzjonijiet dwar il- Fiċ-ċirkostanzi għalhekk l-aggravju ma fihx mertu. L-Avukat tal-Istat argumenta inoltre illi l-iżball magħmul mill-ewwel Qorti fl-indikazzjoni tal-ammont tal-kumpens fil-konsiderazzjonijiet tagħha, u ċioe` meta indikat li l-kumpens li kien ser jiġi akkordat kien ta' "erbgħin elf ewro (€50,000)" sic, juri li anke l-ewwel Qorti kienet propensa li takkorda kumpens anqas. Din il-Qorti tqis illi dan l-argument huwa biss spekulazzjoni fuq il- possibbli tifsira ta' żball lapsus calami tal-ewwel Qorti, u żgur li l-ebda deċiżjoni ma tista' tkun ibbażata fuq tali spekulazzjonijiet u konġetturi. Id-deċide tal-Qorti kien ċar rigward l-ammont ta' kumpens akkordat. Tenut kont ta' dan kollu, il-Qorti hija tal-fehma illi l-Avukat tal-Istat ma ressaq l-ebda argument illi jista' jwassal lil din il-Qorti sabiex tissostitwixxi l- apprezzament tagħha għal dak tal-ewwel Qorti. Għaldaqstant dan l-appell qiegħed jiġi miċħud. Għal dawn il-motivi l-Qorti taqta' u tiddeċiedi billi tiċħad l-appell tal-Avukat tal- Istat, bl-ispejjeż jitħallsu kollha mill-istess appellant. Giannino Bogdanovic ‘Tawerghi Spiteri Saliba Magro Anthony Jappy Saliba Magro Deċide Mark Fletcher Prim Saliba Magro Deputat Reġistratur da